SNOOPY KOSMOSES ELU OTSING
Veenus
Olgu. Jää Marsi peal viitab vee olemasolule
praegu või millalgi minevikus.
Jah, see on väga põnev.
Ning võimalik ookean Europa jää all on samuti paljutõotav,
sest siis võivad ka seal elu arenemiseks õiged olud olla.
Täpselt. Ja potentsiaalselt on elu arenemiseks piisavalt aega olnud.
Seega on Europa kindlalt koht, mida NASA peaks edasi uurima.
Ära kiirusta, Snoopy.
Me ei leidnud veel elu, vaid selle potentsiaali. Me ei leidnud veel elu, vaid selle potentsiaali.
Suur asi, aga ingveriõlut ei vääri.
Hei!
Teil on õigus,
aga loodetavasti avastame õige pea midagi ingveriõlu väärilist.
Tulen hiljem vaatama.
Niisiis, kust järgmisena otsida?
Äkki sellelt planeedilt? See on umbes Maa suurune.
Ja sama ümar kui su pea.
See on Veenus. Nagu Rooma armastusjumalanna Venus.
Armastusjumalanna?
See kõlab täiusliku koha moodi. On ju nii, mu musirullike?
Pole musirullike.
Armastusjumalanna nimi on naljakas,
sest Veenus on tegelikult väga karm ja ebameeldiv koht.
Nagu armastuski.
Sõbrapäev! Teised saavad näidata, kui väga sinust hoolivad.
Sain tänavu midagi!
Ma ei talu seda.
Siiani mu parim sõbrapäevakink.
Kahjuks on mu uuringute järgi väga ebatõenäoline Veenuselt elu leida.
Peaksime siiski seda kaaluma. Ma ei anna iial alla.
Ai!
Kuigi kõige järgi peaksid.
Marciel on õigus. Ju see oli üsna totter idee.
Veenus tundub tõesti eluks ebatõenäoline.
Näiteks on sel Päikesesüsteemi kiviplaneetidest tihedaim atmosfäär.
Tihe atmosfäär hoiab päikesesoojust kinni, seega Veenus on ülikuum.
Kuum nagu suvepäev rannas või ahjust võetud õunapirukas?
Palju kuumem. Umbes 462 Celsiuse kraadi.
See on üle 860 Fahrenheiti kraadi.
Mis on? Ma tean ka asju.
Veenus on ka äärmiselt kuiv.
Ja ära unusta tornaadost tugevamat tuult.
Ei kõla küll koha moodi, kust elu leiaksime.
Polegi õige koht. Isegi õhk on mürgine.
Kuigi tõendite järgi on Veenusel maa-aluseid koopaid.
Võimalik ehk tõesti, et seal all elu eksisteerib.
Need vulkaanide poolt tekitatud koopad võivad muidugi laavat täis olla.
- Veenuse võib nimekirjast eemaldada. - Nõus.
See ei paista toetavat elu meile teadaoleval kujul.
Noh, aga elu meile tundmatul kujul?
Ära ole põmmpea, Charlie Brown.
Tegelikult on Charlie Brownil õigus. Tegelikult on Charlie Brownil õigus.
- Tal ongi? - Mul ongi?
Muidugi. Osana elu otsingust tuleb kaaluda võimalust,
et elu võib eksisteerida meile seni mõistmatul kujul.
Isegi Maa peal on näiteid elust, mida me vaevu mõistame.
Mikroskoopilistest organismidest ookeanipõhja hüdrotermaalsetes avaustes
bakteriteni, kes püsivad elus vulkaanilises happes.
Maa on täis elu, mis elab äärmuslikes ja tavatutes keskkondades.
- Veenuse peal võib siis ikkagi elu olla? - Ei või iial teada, Charlie Brown.
Tillukesed eluvormid võivad isegi Veenuse atmosfääris elada.
Mõelge vaid.
Elu hõljub selle kõige kohal, vastu igasuguseid ootusi.
Elu meile tundmatul kujul? Kes oleks arvanud?
Charlie Brown, vaat kes.
Vana hea Charlie Brown.
Tubli, suur vend!
Aitäh, Snoopy. Elu terviseks!
Päikesesüsteem on mokas.
Heldene aeg!
PÕHINEB CHARLES M. SCHULZI KOOMIKSIL „TOBUKESED“
Tõlkinud Silver Pärnpuu
AITÄH, SPARKY. OLED ALATI MEIE SÜDAMETES.